Hanne Ruus
Hanne Ruus var en dansk filolog, professor ved Institut for Nordiske Studier og Sprogvidenskab på Københavns Universitet. Hendes primære forskningsområde var ældre dansk sprog og litteratur, og hun var pioner inden for udviklingen af digitale værktøjer til studiet af ældre dansk.
Mellem 1993 og 1998 var Hanne Ruus leder af et større forskningsprojekt om, hvordan middelalderens danske folkeviser blev nedskrevet, omformet og dyrket i den adelskultur, der opstod efter Reformationen. Projektets resultater blev udgivet i det monumentale firebindsværk Svøbt i mår. Dansk folkevisekultur 1550-1700 (1999-2002).
Hanne Ruus fik Københavns Universitets guldmedalje 1969, hvorefter hun blev mag.art. i nordisk filologi i 1970. I 1995 blev hun dr.phil. på disputatsen Danske kerneord. Centrale dele af den danske leksikalske norm 1–2. Hun blev udnævnt til professor i dansk sprog i 2004.
Hanne Ruus var desuden medlem af Danmarks Frie Forskningsråd og Den Arnamagnæanske Kommission.